IMF ประกาศยุติเจรจาหนี้กับกรีซอย่างเป็นทางการ
IMF ได้ประกาศระงับการเจรจาอย่างเป็นทางการ หลังจากที่การหารือระหว่างกรีซและบรรดาเจ้าหนี้เกี่ยวกับเงื่อนไขในการปลดล็อคเงินช่วยเหลือนั้น ไม่มีความคืบหน้ามาหลายวันแล้ว
12 มิ.ย. 2558

ผู้สื่อข่าวรายงานว่า กองทุนการเงินระหว่างประเทศ (IMF) ได้ประกาศระงับการเจรจาอย่างเป็นทางการ หลังจากที่การหารือระหว่างกรีซและบรรดาเจ้าหนี้เกี่ยวกับเงื่อนไขในการปลดล็อคเงินช่วยเหลือนั้น ไม่มีความคืบหน้ามาหลายวันแล้ว
นายเจอร์รี ไรซ์ โฆษก IMF ระบุว่า มีความแตกต่างกันอย่างมากในประเด็นสำคัญๆส่วนใหญ่ระหว่างกรีซและเจ้าหนี้ และยังไม่มีความคืบหน้าในการประสานข้อคิดเห็นที่แตกต่างกันเหล่านี้
นายไรซ์กล่าวว่า สถานการณ์ในขณะนี้ขึ้นอยู่กับฝ่ายกรีซ ซึ่งตอกย้ำถึงแรงกดดันที่มีต่อนายกรัฐมนตรีอเล็กซิส ซิปราสของกรีซ
โดยเมื่อวานนี้ ทีมเจรจาของ IMF  ได้ยุติการเจรจาในกรุงบรัสเซลส์ และได้เดินทางกลับประเทศ เช่นเดียวกับตัวแทนจากฝ่ายกรีซ
ทั้งนี้ การประกาศอย่างเป็นทางการดังกล่าวสร้างแรงกดดันอย่างมากต่อรัฐบาลกรีซว่าจะยอมรับแนวทางของเจ้าหนี้ หรือจะเสี่ยงผิดนัดชำระหนี้และเผชิญกับวิกฤตทางการเงินที่รุนแรงมากขึ้น
 
               
อินโฟเควสท์ แปลและเรียบเรียง 